Document ID: /roh_data/filtered/fineweb-2-filterrobots_roh.jsonl.gz/73747

Il linguist e lexicograf Alexi Decurtins è mort. Quai ha confermà sia famiglia envers RTR. Decurtins ha pudì festivar il november passà ses 100avel anniversari. El è stà ina gronda persunalitad en la Rumantschia. Tranter auter ha el creà il Vocabulari sursilvan, è stà onns a la lunga chauredactur dal Dicziunari Rumantsch Grischun. Il 1991 è Decurtins vegnì undrà cun il premi da cultura dal Grischun.
Alexi Decurtins è probablamain enconuschent a tut las persunas ch’han gì da scriver in text per sursilvan. Ses dicziunaris vegnan duvrads savens u en furma tradiziunala sco cudesch, ma er en sia versiun online.
Cun quasi 90 onns ha Alexi Decurtins pudì edir ses cudesch che vala sco sia ierta professiunala. Il «Lexicon Romontsch Cumparativ» è in cudesch d’in pais da quasi trais kilos e da passa 1'400 paginas.
Or da l'archiv: